Şeful PSD Vaslui, ironic: Evident, cred în Dumnezeu, dar nu cred în coronavirus. Haideţi să fim serioşi!
Preşedintele PSD Vaslui, Dumitru Buzatu, a fost întrebat joi, la Digi24, despre poziţia sa din şedinţa Comitetului Executiv a PSD, în care le-ar fi spus colegilor că "nu crede" în Covid şi că aceştia sunt "toţi, nişte proşti".

Jurnalist: A fost CEX-ul PSD zilele acestea, sunt colegi care v-au auzit că le-aţi spus că sunt nişte proşti şi că, de fapt, coronavirusul nu există.


Dumitru Buzatu: Nu ştiu dacă sunt colegi din aceştia, eu nu am spus că nu există. S-a titrat că eu nu cred în coronavirus. Evident, cred în Dumnezeu, de exemplu, dar nu cred în coronavirus. Haideţi să fim serioşi! Asta e o chestiune de determinare ştiinţifică, medicală, etc., nu de credinţă ca atare. Dacă cineva vrea să propovăduiască coronavirusul e treaba lui, nu sunt eu client.

Colegii mei trebuie să audă bine, dar poate că unii nu aud bine, în orice caz media naţională aude foarte prost. Am spus, dar era vorba de altceva, era într-un anumit context în care se marşa pe măsurile acestea foarte simple care, din păcate, au condus la situaţia în care avem de-a face cu o incidenţă din ce în ce mai mare a virusului faţă de cetăţenii români.

Or, eu cred că trebuie gândite măsuri mai complicate. Tot o dăm cu purtaţi mască, staţi în casă, iată că infectarea este în expansiune. Mergeţi mai departe cu aceste măsuri foarte simple. Eu nu port mască, am explicat, nu îndemn pe nimeni, pe toţi i-am îndemnat să respecte legea. Dar eu, în semn de protest pentru simplitatea şi absurditatea unor asemenea măsuri, nu port mască!
[(('Înșelăciune',), 165), (('Satiră',), 306), (('Controlul populației',), 33), (('Supremația Românească',), 9), (('Noua Ordine Mondiala',), 54), (('Remedii miraculoase',), 4), (('Reticență la vaccinare',), 260), (('Remedii miraculoase', 'Religie'), 47), (('Înșelăciune', 'Big Pharma'), 176), (('Plandemic',), 181), (('Armă biologică',), 256), (('5G',), 67)]